
GENESE 


KU ZWA MULIMU BWA BUPA LIKA, KU ISA KU ABRAHAMA. 
Likauh. 1 ku 11. 9; Lik. 17. 24-28. 


KAUH 1 


Linto ha li Ezwa. 

Neh. 9. 6; Samu 124. 8; Jer. 32. 17 ; 
10. 12; Maro. 1. 20; Sin. 4. 11; 
Joa. 1. 1-3. 

1. Kwa simuluho Mulimu n’a 
ezize Lihalimu ni Lifasi. 

Lizazi la Pili. 
Samu 104. 2; Is. 45.7; 2 Makor. 4.6. 

2. Lifasi ne li si na sibupeho, 
ne li li fela ; lififi ne li li fahalimu 
a buliba, mi Moya wa Mulimu 
n'o ambalala fahalimw'a mezi. 
3. Mulimu a li: Liseli a li be 
teñi; mi liseli la ba teñi. 4. 
Mulimu a bona kuli liseli ki le 
linde; mi Mulimu a kauhanya 
liseli ni lififi. 5. Mulimu a biza 
liseli kuli ki musihali; mi lififi 
a li biza kuli ki busihu. Mi kwa 
ba manzibwana, kwa ba ka ku- 
sasana; ki lona lizazi la pili. 

Lizazi la Bubeli. 
Samu 104. 2, 3; 19. 1. 

6. Cwale Mulimu a li: Sibaka 
be teñi 
mwahal’a mezi, mi si kauhanye 
mezi ni mezi. 7. Mulimu a eza 
sibaka sa mbyumbyulu, mi a 
kauhanya mezi a kwatas’a sibaka, 
ni mezi a kwahalimu a sibaka. 
Mi kwa ba cwalo. 8. Mulimu a 
biza sibaka kuli ki Lihalimu. Mi 


kwa ba manzibwana, kwa ba 
kakusasana; ki lona lizazi la 
bubeli. 
Lizazi la Bulalu. 

Jobo 38 8-11; Samu 104. 6-9, 14-36. 

9. Cwale Mulimu a li: Mezi 
a mwatasi a lihalimu a kubukane 
hamoho mwa sibaka si li siñwi, 
mi ku tahe mo ku omile. Mi kwa 
ba cwalo. 10. Mo ku omile, 
Mulimu a biza kuli ki Lifasi; mo 
ku kubukanyizwe mezi, a biza 
kuli ki Mawate; mi Mulimu a 
bona kuli ku lukile. 11. Mulimu 
a li: Lifasi li tahise bucwañi, 
ni ze mela ze beya peu ka mifuta 
ya zona, ni likota ze beya lico ze 
na ni peu ka mifuta ya zona; 
mi Mulimu a bona kuli ku lukile, 
12. Lifasi la tahisa bucwañi ni 
limela ze beya peu ka mifuta ya 
zona, ni likota ze beya lico ze na 
ni peu ka mifuta ya zona; mi 
Mulimu a bona kuli ku lukile. 
13. Mi kwa ba manzibwana, kwa 
ba kakusasana; ki lona lizazi 
la bulalu. 


Lizazi la Bune. 
Samu 104. 19; 136. 7-9; 148. 3, 5,6. 
14. Cwale Mulimu a li; Maseli 
a be teñi mwa sibaka sa lihalimu, 
ku kauhanya musihali ni busihu, 

ni kuli i be liponiso za linako ze 
beilwe, ni za mazazi ni za myaha. 
15. Mi maseli a mwa sibaka sa 
lihalimu i be ona a ka bonisa 
lifasi. Mi kwa ba cwalo. 16. 
Mulimu a eza maseli a mabeli a 
matuna, liseli le lituna la busa 
musihali, mi liseli le linyinyani 
la busa busihu; a eza ni linaleli. 
17. Mulimu a li beya mwa sibaka 
sa lihalimu, ku bonisa lifasi, 
28. Ni ku busa musihali ni busihu, 
mi ku kauhanya liseli ni lififi. 
Mi Mulimu a bona kuli ku lukile, 
19. Mi kwa ba manzibwana, kwa 
ba kakusasana, ki lona lizazi la 
bune. 
Lizazi la Bu 5. 
Samu 104. 24-26; 148. 7, 10. 

20. Cwale Mulimu a li: Mezi 
a tahise ka buñata libupiwa ze 
nyanganya, ze pila; mi linyu- 
nywani li fufe fahalimw'a ifasi, 
mwa sibaka sa lihalimu. 21. 
Mulimu a eza litapi ze tuna, ni 
libupiwa kamukana ze pila ni ze 
nyanganya ze tahisizwe ki mezi 
ka buñata, ka mifuta ya zona, ni 
ze fufa kaufela ka mifuta ya zona. 
Mi Mulimu a bona kuli ku lukile. 
22. Mulimu a li fuyaula, a li: 
Mu tahise lusika, mu ate, mu 
tale mwa mezi a mwa mawate, 
ni ze fufa li tale mwa lifasi. 23. 
Mi kwa ba manzibwana, kwa ba 
kakusasana; ki lona lizazi la 


buketa-lizoho. 
Lizazi la Bu 6. Mautu. 
Gen. 2. 19, 20; 5.1, 2; 2.7, 21-23; 
Samu 8. 4-8; Muek. 7. 29; Maef. 
4. 24. 


24. Cwale Mulimu a li: Lifasi 
li tahise libupiwa ze pila ka mifuta 
ya zona, makomu, ni ze zamaya 


ka mba, ni lifolofolo za mwa 
lifasi ka mifuta ya zona. Mi 
kwa ba cwalo. 25. Mulimu a 
eza lifolofolo za mwa lifasi ka 
mifuta ya zona; ni makomu ka 
mifuta ya ona, ni ze zamaya ka 
mba kaufela za mwa lifasi ka 
mifuta ya zona. Mi Mulimu a 
bona kuli ku lukile. 26. Cwale 
Mulimu a li: A lu eze mutu ka 
siswaniso sa luna, ni ka ku swana 
kwa luna; mi a buse litapi ze 
mwa liwate, ni ze fufa mwa 
mbyumbyulu, ni makomu, ni lifasi 
kaufela, ni ze zamaya ka mba 
kaufela fafasi. 27. Mi Mulimu a 
eza mutu ka siswaniso sa hae; a 
mu eza ka siswaniso sa Mulimu. 
A ba eza ili munna ni musali. 
28. Mulimu a ba fuyeula, mi 
Mulimu a ba bulelela, a li: Mu 
tahise lusika, mu ate, mu tale 
mwa lifasi, mu buse fahalimw'a 
lona, mi mu buse litapi za mwa 
liwate, ni ze fufa mwa rnbyu- 
mbyulu kaufela, ni ze pila kaufela, 
ni ze zamaya ka mba fafasi. 29. 
Mulimu a li: A mu bone, ni mi 
file ze mela kaufela ze beya peu 
ze mwa lifasi kamukana, ni kota 
ye ñwi ni ye ñwi ye beya lico 
ye na ni peu, i be lico za mina. 
30. Haili lifolofolo kaufela ze mwa 
lifasi, ni ze fufa kaufela mwa 
mbyumbyulu, ni ze zamaya ka 
mba kaufela fafasi, ze na ni bupilo, 
ni li file bucwañi kaufela bo butala, 
i be lico za gona. Mi kwa ba 
cwalo. 31. Mulimu a bona kaufela 
z'a ezize kuli li lukile hahulu. 
Mi kwa ba manzibwana, kwa ba 
kakusasana; ki lona lizazi la 
buketa-lizoho ka li li liñwi. 

KAUH 2 
Lizazi la Bu 7 ki Pumulo ya 
Mulimu. 
Ex. 20. 8-11; Is. 58. 13, 14; Mare. 
DoT. 


1. Cwale lihalimn la felelezwa, 
ni lona lifasi, ni linto kaufela 
ze ku zona. 2. Ka lizazi la bu 7 
Mulimu n’a s'a felize musebezi 
w'a n’a eza; mi ka lizazi la bu 
7 a pumula kwa musebezi w'a 
n'a sebelize. 3. Mulimu a fuyola 
lizazi la bu 7, mi a li beya kuli 
ibe le li kenile; kakuli ka lona 
a pumula kwa misebezi kaufela 
y'a n'a ezize Mulimu. 

Mutu H'a Bupwa. 
Gen. 1. 26-28; 1 Makor. 15. 45-49. 

4. Ki ze litaba za lihalimu ni 
ifasi nako ye li bupiwa, nako 
ya eza Mun a Bupilo Mulimu 
lifasi ni likalimu. 5. Ze mela kau- 
fela, za mwa naha, ne li si ka ba 
teñi mwa lifasi, mi bucwañi 
kaufela bwa naha ne bu si ka 
mela kale, kakuli Mun a Bupilo 
Mulimu n’a si ka nelisa pula 
fafasi, mi ne ku si na mutu ya 
n’a lima mubu. 6. Kono ne ku 
kambama mbundu ye ne zwa 
fafasi, rai n’e kolobisa lifasi kau- 
fela. 7. Mun a Bupilo Mulimu a 
bupa mutu ka liluli la lifasi, mi 
a bululela mwa lingo za hae moya 
wa ku pila, mi mutu a ba moyo 
o pila. 

Simu ya Edeni. 
Sm. 22I 22S T. 

8. Muri a Bupilo Mulimu a cala 
simu ya Edeni, kwa neku la Upa, 
mi a beya mwateñi mutu y’a n’a 
bupile. 9. Muñ a Bupilo a melisa 
fafasi likota kaufela ze tabisa 


meto ha li talimwa, ze munati 
ha li ciwa; mi mwahal'a simu 
a melisa kota ya bupilo, ni kota 
ya ku ziba bunde ni bumaswe. 
10. Mi nuka n’e zwa mwa Edeni 
ku kolobisa simu, mi n’e kaubana 
mwateni ku ba linuka ze ne. 
11. Libizo la nuka ya pili ki Pi- 
shoni ye bubela mwa naha kaufela 
ya Havila ka ku i beya mwahali; 
ki mo ku na ni gauda. 12. Gauda 
ya naha ye ki ye nde, ni njilela 
ìi mwateñi, ni licwe la onikisi. 
13. Libizo la nuka ya bubeli ki 
Gihoni; ki yona ye beile naha 
kaufela ya Kushi mwahali. 14. 
Libizo la nuka ya bulalu ki Hi- 
dekele, i bubela kwa neku la Upa 
la Asirya. Nuka ya bune ki 
Eufrati. 15. Muñ a Bupilo Mulimu 
a nga mutu, a mu beya mwa 
simu ya Edeni, ku i lima ni ku i 
libelela. 16. Muñ a Bupilo Mu- 
limu a laela mutu, a li: Haili 
likota kaufela za simu, u ka li 
ca; 17. Kono kota ya ku ziba 
bunde ni bumaswe, yona u si ke 
wa i ca; kakuli nako y’o i ca, 
u ka shwa luli. 


Linyalo ha li Tomwa. 

1 Makor. 11. 7-10; 1 Tim. 2. 11-13; 

Maef. 5. 22-33; Mat. 19. 3-9. 

18. Mun a Bupilo a li: Ha ku 
lukeli kuli mutu a ine a nosi; 
ni ka mu ezeza mulikani ya swana 
ni yena. 19. Muñ a Bupilo Muli- 
mu a bupa ka mubu lifolofolo 
kaufela za mwa naha, ni ze 
fufa mwa. mbyumbyulu; a li tisa 
ku Adama, a bone kana Adama 
u ka li beya mabizo a cwañi, 
ni kuli mabizo ao Adama a ka 
biza linto kaufela ze pila i be 

mabizo a zona. 20. Adama a 
beya likomu kaufela mabizo, ni 
ze fufa mwa mbyumbyulu, ni 
lifolofolo kaufela za mwa naha. 
Kono haili mutu, ha ku si ka 
fumanwa ya swana ni yena. 21. 
Muri a Bupilo Mulimu kih’a 
lobaza Adama buloko bo butuna, 
mi Adama a lobala. Muñ a Bupilo 
a zwisa likupo ku yena, mi a kuti- 
seza linama mo ne li inezi. 22. 
Muñ a Bupilo a bupa musali ka 
likupo l’a zwisize ku Adama, 
mi a mu tisa ku Adama. 23. Mi 
Adama a li: Cwale, yena yo, ki 
lisapo la masapo a ka, ki nama 
ya nama ya ka, u ka bizwa Musali, 
kakuli u zwisizwe ku Munna. 
24. Kamukwaocwalo munna u 
ka tokolomoha ndat'ahe ni m'ahe 
mi u ka kumalela musal'a hae; 
mi ba ka ba nama i li ñwi fela. 
25. Adama ni musal'a hae ne ba 
itulezi fela ba babeli, ba si na 
maswabi. 


KAUH 3 
Sibi ha si Kena ku Mutu. 
Mat. 4. 1-11 ; 2 Makor. 11.3; 1 Tim. 
2. 14; Mat. 6. 13. 

1. Noha n'’e fita lifolofolo kaufela 
za mwa naheñi kwa butali, z’a 
n'a ezize Muri a Bupilo. Ya li 
ku musali: Kana ki niti kuli 
Mulimu u ize: Mu si ke mwa 
ca likota kaufela ze mwa simu? 
2. Musali a li ku noha: Lu ka 
ca se si bewa ki likota za mwa 
simu; 3. Kono haili kota ye 
mwahal'a simu, Mulimu u ize: 
Mu si ke mwa i ca, mi mu si ke 
mwa i swala, kuli mu si ke mwa 
shwa. 4. Noha ya alaba musali, 
ya li: Ku shwa, ha mu na ku 


shwa. 5. Kono Mulimu u ziba kuli, 
nako ye mu i ca, meto a mina a 
ka tona, mi mu ka ba sina milimu, 
mu zibe bunde ni bumaswe. 6. 
Mi musali h’a bona kuli kota ki 
ye munati ha i ciwa, mi i kate- 
lisa meto, hape i lakazisa ku 
talifisa, a nga kwateñi, a ca, 
mi a fa munn'a hae ya n’a inzi 


ni yena; mi ni yena a ca. 
Batu ha ba Ipata. 
Jak. 1. 13-15; Maro. 5. 12-21: 
8. 20-22. 


7. Cwale meto a bona ba babeli 
a tona; ba ziba kuli ba mapunu, 
mi ba ngungahanya matali a kota 
ya feiga, ba ikezeza za ku tina. 
8. Kiha ba utwa linzwi la Must 
a Bupilo Mulimu h’a zamaya mwa 
simu nako ya manzibwana, ha 
ku se ku folile. Adama ni musa- 
la hae ba ipata mwa likota za 
mwa simu, ba saba pata ya Muñ 
a Bupilo Mulimu. 9. Mi Muñ 
a Bupilo a biza Adama, a li ku 
yena: U inzi kai? 10. Adama 
a li: Ni utwile linzwi la hao mwa 
simu, mi ni sabile, kakuli ni 
mapunu; mi ni ipatile. 1i. 
Muñ a Bupilo a li: Ki mañi ya 
ku zibisize kuli u mapunu ? Isi 
mwendi u cile kwa kota ye ne 


ni ku laezi, na li: U si ke wa 
ca? 12. Adama a li: Musali 
y'o ni file kuli a ine ni na, 


ki yena ya ni file kwa kota, mi 
ni cile. 13. Muñŭñ a Bupilo a li 
ku musali: Kiñi s'o ezize? Mu- 
sali a li: Noha i ni pumile, mi 
ni cile. 14. Muñ a Bupilo a li ku 
noha: Kakuli u ezize se, u kutilwe 
mwahal'a makomu kaufela, ni 
mwahal’a lifolofolo kaufela za 

mwa naha; u ka zamaya ka mba, 
mi u ka ca liluli ka mazazi kaufela 
a ku pila kwa hao. 15. Ni ka beya 
toyano mwahal'a mina, ni wena 
ni musali, ni mwahal'a peu ya 
hao ni peu ya musali; peu yeo 
i ka ku pyata toho, wena u i lume 
fa lisito. 16. A li ku musali: 
Mwa ku itwala kwa hao ni ka 
ekeza kwa butuku bwa hao ha- 
hulu-hulu, u ka pepa bana ka 
tata; litakazo za hao li ka ba ku 
munn'a hao, mi u ka buswa ki 
yena. 17. Ku Adama a li: Kakuli 
u utwile linzwi la musal'a hao, 
mi wa ca kwa kota ye ne ni ku 
laezi, na li; U si ke wa i ca; 
kabakaleo lifasi li kutilwe kabakala 
hao; u ka ca za lona ka tata, ka 
mazazi kaufela a ku pila kwa 
hao. 18. Li ka ku meliseza seto 
ni miutwa, mi u ka ca bucwañi 
bwa mwa naheñi; 19. U ka ca 
buhobe ka mifufuzo ya pata ya 
hao, mane u kutele mwa mubu 
wo u zwisizwe ku ona; kakuli 
u liluli, mi u ka kutela mwa 
liluli. 20. Adama a beya musal'a 
hae libizo la Eva, kakuli ki yena 
m’ahe ba ba pila kaufela. 21. 
Muñ a Bupilo Mulimu a ezeza 
Adama ni musal’a hae likubo 
za matalo, mi a ba apesa zona, 
22. Muñ a Bupilo Mulimu a li: 
A mu bone, mutu s'a fetuhile 
sina yo muñwi wa luna bakeñisa 
ku ziba bunde ni bumaswe; mi 
cwale a ka swana a isa lizoho la 
hae, a koyola kwa kota ya bupilo, 
a ca mi a pila kamita. 23. Kaba- 
kaleo Muñ a Bupilo a mu leleka 
mwa simu ya Edeni, kuli a 
y'o lima mubu w'a zwisizwe 


ku ona. 24. A leleka mutu cwalo; 
mi, kwa neku la Upa la simu ya 
Edeni, a beya likerubimi ze na 
ni lilumo le li benya, le li zukuziwa 
kwa maneku kaufela, ku tiba 
nzila ye ya kwa kota ya bupilo. 

